MARJAKIISSELI	kahdelle

3  dl valmista, hyvänmakuista marjamehua
2  rkl perunajauhoja (tasalusikalliset!)
------
marjoja suoraan kahteen pieneen jälkiruokakuppiin
------
lopuksi pinnalle ripaus sokeria

1. Mittaa kattilaan kylmä mehu ja perunajauhot. Sekoita kylmänä puulastalla tai puuhaarukalla tasaiseksi seokseksi, mutta älä vaahdota.

2. Siirrä kattila sopivan kokoiselle levylle ja KIEHAUTA eli kuumenna seosta täydellä teholla kokoajan huolellisesti sekoittaen kunnes kiisseli pulpahtaa muutaman kerran; samalla kiisseli sakenee ja väri kirkastuu.

3. Älä sekoittele (venyvää!) vaan kaada kiisseli nuolijan avulla heti marjojen päälle jälkiruokakuppeihin + ripottele sokeria. Laita tiskit likoamaan.

HIUTALEPUURO kahdelle

4 dl kylmää vettä TAI 2 dl kylmää vettä + 2 dl maitoa (rasvaton/kevyt/täys)
½-1 tl suolaa
----
1-2 dl hiutaleita 

1. Mittaa kattilaan neste ja suola ja mittaa juomalasiin valmiiksi hiutaleet. 

2. Valitse kattilalle sopiva levy ja kuumenna täydellä teholla (teho 6) kunnes kattilasta alkaa nousta höyryä = neste kiehahtamaisillaan. 

3. Lisää hiutaleet puulastalla koko ajan sekoittaen ja pienennä teho puolelle teholle (teho 3) eli KEITÄ pari minuuttia koko ajan puulastalla sekoittaen.

4. HAUDUTA puuroa kannen alla muutama minuutti (teho 1 tai 0). 
Jos puuro on liian sakeaa-> lisää tilkka (noin ½ dl) nestettä.
Jos puuro on liian löysää-> anna hautua ilman kantta, sekoittele.

5. Kumoa puuro lautaselle, laita kattila likoamaan ja ei ku heti SYÖMÄÄN.  

